《凿流塘二首》
宋代·詹初

旧为沙泥场，今为流水域。
混混固有源，开导吾为德。
似凝与物欲，已有犹当克。
已去心源澄，活泼自无塞。
万彙当其前，水鉴真明极。
徘徊此塘滨，永为立心则。

作者简介：詹初（约公元1231年前后在世）字以元，一作子元，休宁（今属安徽）人。生卒年均不详，约宋理宗绍定中前后在世。南宋大臣、理学家。詹体仁的宗侄。为学崇奉朱熹。初为县尉，后以荐为太学录，与同学汪莘友善。既仕七年，因上疏乞辨君子、小人、邪、正之分，忤韩侂胄，罢归。家居之日，与海内名贤以讲明斯道为己任，日以著书立说为乐。因居休宁之流塘，故集名《流塘集》；又尝构寒松阁於万松之间，读书其中，故其集又名《寒松阁集》。《宋诗纪事》卷六十二有小传。